पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। राऊ में सैमसंग मोबाइल शोरूम में लाखों के मोबाइल व 45 हजार रु. लूटने के आरोप में पंजाब की व्यास पुलिस ने एक फौजी व उसके दो साथियों को पकड़ा है। इनमें एक फौज का भगौड़ा है जबकि दूसरा बर्खास्त हो चुका है।
पुलिस ने लुटेरों से सफेद कार, एक लाख केश, तीन पिस्टल और 6 मोबाइल बरामद किए हैं।
आरोपियों के नाम विक्रमसिंह (आर्मी से बर्खास्त), साहेबसिंह (आर्मी से भगोड़ा घोषित) और मलकीत सिंह हैं। मलकीत की राजस्थान में पोस्टिंग है। फिलहाल वह छुट्टी पर था। राऊ की घटना 27 मई की है। 5-6 बदमाशों ने एबी रोड स्थित दिनेश परमार के शोरूम में लूट की थी।
व्यास एसएचओ हरकृष्ण सिंह के मुताबिक 14 मई को वहां बदमाशों ने एक वाइन शॉप पर लूटपाट की थी। पुलिस बदमाशों के पीछे लगी तो वे कार छोड़कर भाग गए। पुलिस को कार में उनके कपड़े और फोटो मिल गए। पिस्टल व रुपए भी मिले। पुलिस उनकी मोबाइल लोकेशन के आधार पर तलाश कर रही थी।
बदमाश नांदेड़ (महाराष्ट्र) होते हुए इंदौर पहुंचे। वहां 27 मई को राऊ में मोबाइल शॉप पर लूट की। शुक्रवार को उनकी लोकेशन व्यास में मिली। एसएचओ ने इंस्पेक्टर रविंदर सिंह, सुरजीतसिंह व इंद्रसिंह के साथ नाकेबंदी की। पुलिस ने
पट्टी इलाके से उन्हें दबोच लिया।
कंट्रोल रूम पर टीवी पर न्यूज देख कर जवानों ने दी सूचना-इधर, राऊ की घटना के बाद राजेंद्रनगर पुलिस आरोपियों की तलाश करने में लगी थी। शुक्रवार को पुलिस कंट्रोल रूम पर प्रधान आरक्षक अशोक शर्मा व अरुण सिंह परिहार की ड्यूटी थी। दोनों कंट्रोल रूम पर टीवी पर न्यूज देख रहे थे।
अचानक व्यास में गिरफ्तार आरोपियों की खबर देखी। आरोपियों की कद काठी राऊ में लूट करने वाले से मिल रही थी। अरुण ने पंजाब पुलिस को फोन लगाया। उनके बारे में पूछताछ की तो पता चला उन्होंने राऊ की घटना भी कबूल की है। बरामद कार को बदमाशों ने बरेली से लूटी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva awa_Deva awa_Deva hin_Deva hin_Deva zho_Hant eng_Latn